Жоба

Қазақстан Республикасының

ЗАҢЫ

**Қазақстан Республикасының кейбір заңнамалық актілеріне процестік заңнаманы жетілдіру, адвокаттық қызмет және заң көмегін көрсету, дауларды соттан тыс және сотқа дейінгі шешу мәселелері бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 1999 жылғы 1 шілдедегі Қазақстан Республикасының Азаматтық кодексіне (Ерекше бөлімі):

830-баптың бесінші бөлігі мынадай мазмұндағы 5-2) тармақшамен толықтырылсын:

«5-2) адвокаттың не заң консультантының оларға заң көмегін көрсетуге байланысты жазбаша сұрау салуы бойынша;».

2. 2003 жылғы 20 маусымдағы Қазақстан Республикасының Жер кодексіне:

158-баптың 6-тармағы мынадай редакцияда жазылсын:

«6. Жер кадастрының мемлекеттiк құпия мен өзге де шектеулердi қамтымайтын мәлiметтерi баршаға қолжетiмдi болып табылады және мүдделi жеке және заңды тұлғаларға ақылы негiзде берiледi. Жер кадастрының мәлiметтерiн мемлекеттiк органдарға, сондай-ақ оларға заң көмегін көрсетуге байланысты адвокаттың жазбаша сұрау салуы бойынша беру ақысыз негiзде осы мақсаттарға көзделген бюджет қаражаты есебiнен жүзеге асырылады.

Осындай ақпаратты беру мерзімі өтініш немесе сұрау салу берілген күннен бастап үш жұмыс күнінен аспауға тиіс.».

3. 2014 жылғы 3 шілдедегі Қазақстан Республикасының Қылмыстық кодексіне:

435-баптың бірінші және үшінші бөліктері мынадай редакцияда жазылсын:

«1. Адвокатқа қатысты заңсыз жеке ұйғарым немесе жеке қаулы шығарудан, адвокатты іс бойынша қабылданған тапсырмадан бас тартуға және (немесе) заң көмегін көрсету туралы жасалған шарттан бас тартуға мәжбүрлеуден, адвокатты және (немесе) оның үй-жайын заңсыз тінтуден немесе жете тексеруден, адвокаттық құпияны құрайтын мәліметтер мен құжаттарды заңсыз талап етуден және (немесе) алып қоюдан, адвокаттың клиентпен кездесуінің құпиялылығын бұзудан, адвокатқа қатысты заңсыз жасырын тергеу әрекеттерін жүргізуден, адвокаттан куә ретінде заңсыз жауап алудан, адвокатты ұстаудан, адвокатты қорғалушыға не мүдделеріне орай үшінші тұлғалар заң көмегін көрсету туралы шарт жасасқан адамға жібермеуден көрінетін, адвокаттар мен өзге де адамдардың қылмыстық процесте адамның және азаматтың құқықтарын, бостандықтары мен заңды мүдделерін қорғау, сол сияқты жеке және заңды тұлғаларға заң көмегін көрсету жөніндегі заңды қызметіне кедергі жасау не осындай қызметтің дербестігін және тәуелсіздігін өзге де бұзу –

екі мың айлық есептік көрсеткiшке дейiнгi мөлшерде айыппұл салуға не сол мөлшерде түзеу жұмыстарына, не сегіз жүз сағатқа дейінгі мерзімге қоғамдық жұмыстарға тартуға, не үш жылға дейінгі мерзімге бас бостандығын шектеуге, не сол мерзімге бас бостандығынан айыруға жазаланады.

3. Осы баптың бірінші бөлігінде көзделген, күш қолданып жасалған іс-әрекеттер, –

он жылға дейінгі мерзімге белгілі бір лауазымдарды атқару немесе белгілі бір қызметпен айналысу құқығынан айыра отырып, бес жылға дейінгі мерзімге бас бостандығынан айыруға жазаланады.».

4. 2014 жылғы 4 шілдедегі Қазақстан Республикасының Қылмыстық-процестік кодексіне:

1) бүкіл мәтін бойынша тиісті тұлғадағы «өкілдер» деген сөздер тиісті септік жалғауымен «адвокат және заңды өкілдер» деген сөздермен ауыстырылсын;

2) 7-баптың 32) тармақшасы алып тасталсын;

3) мынадай мазмұндағы 40-1-баппен толықтырылсын:

«40-1-бап. Қылмыстық процесті жүргізетін органдардың заңсыз әрекеттермен зиян келтірген лауазымды тұлғаларына қатысты регресс құқығы

1. Анықтау, алдын ала тергеу, прокуратура және сот органдарының лауазымды адамдары келтірген зиянды өтеген мемлекеттің азаматтық заңнамада белгіленген тәртіппен осы адамдарға регресс құқығы бар.

2. Заңсыз әрекеттері (әрекетсіздігі) мен шешімдері адамға зиян келтіруге және оны оңалтуға алып келген, төленген өтемнің (не үлестің) мөлшерінде кері талап қойылуы мүмкін адамдар процесті жүргізетін органдардың лауазымды тұлғалары деп танылады.»;

4) 52-баптың бірінші бөлігі мынадай редакцияда жазылсын:

«1. Бірінші сатыдағы соттарда қылмыстық істерді қарауды судья жеке-дара, ал ауыр және аса ауыр қылмыстар бойынша айыпталушының өтінішхаты бойынша құрамында бір судья және он екі алқаби болатын алқабилердің қатысуымен сот жүзеге асырады.»;

5) 65-1-баптың 2-тармағының 6) тармақшасы мынадай редакцияда жазылсын:

«6) өз бетінше немесе өзінің туыстары немесе сенім білдірген адамдары арқылы қорғаушы шақыруға құқығы бар. Егер қорғаушыны қорғалуға құқығы бар куә, оның туыстары немесе сенім білдірген адамдары шақырмаса, қылмыстық қудалау органы осы Кодекстің 67-бабының үшінші бөлігінде көзделген тәртіппен оның қатысуын қамтамасыз етуге міндетті;»;

6) 66-бап мынадай мазмұндағы 6-тармақпен толықтырылсын:

«6. Егер қорғаушы материалдарында мемлекеттік құпияларды құрайтын мәліметтер бар қылмыстық іс бойынша іс жүргізуге қатысса және көрсетілген мәліметтерге тиісті рұқсаты болмаса, ол оларды жария етпейтіні туралы қолхат беруге міндетті, ол қылмыстық іс материалдарына қоса тіркеледі.»;

7) 67-бап тақырыбы және 1 тармағы мынадай редакцияда жазылсын:

1), 2), 3), 4), 7), 8) және 10) тармақшалары мынадай редакцияда жазылсын:

«67 бап. Қорғаушының міндетті түрде қатысуы

1. Қорғаушының қылмыстық іс бойынша іс жүргізуге, егер:

1) бұл туралы күдiктi, айыпталушы, сотталушы, сотталған адам, ақталған адам, қорғалуға құқығы бар куә өтiнiшхат берген;

2) күдiктi, айыпталушы, сотталушы, сотталған адам, ақталған адам, қорғалуға құқығы бар куә кәмелеттік жасқа толмаған;

3) күдiктi, айыпталушы, сотталушы, сотталған адам, ақталған адам, қорғалуға құқығы бар куә дене немесе психикалық кемiстiгi салдарынан өзiнiң қорғалу құқығын өз бетiнше жүзеге асыра алмаған;

4) күдiктi, айыпталушы, сотталушы, сотталған адам, ақталған адам, қорғалуға құқығы бар куә сот iсi жүргiзiлетiн тiлдi бiлмеген;»;

«7) күдіктiлердің, айыпталушылардың, сотталушылардың, сотталғандардың, ақталғандардың, қорғалуға құқығы бар куәлердің мүдделерi арасында қайшылықтар болып, олардың бiреуiнiң қорғаушысы бар болған;

8) қылмыстық процеске жәбiрленушiнiң (жекеше айыптаушының) немесе азаматтық талапкердің адвокаты немесе заңды өкiлi қатысса;»;

«10) күдікті, айыпталушы, сотталушы, сотталған адам, ақталған адам, қорғалуға құқығы бар куә Қазақстан Республикасының шегінен тыс жерде болған және қылмыстық қудалау органдарына немесе сотқа келуден жалтарған жағдайда қатысуы міндетті;»;

8) 70-бапта:

2-тармақтың 5) тармақшасы мынадай редакцияда жазылсын:

«5) іске кіріскен кезден бастап өзінің қорғауындағы адамға қатысты істің мынадай материалдарымен:

адамның жасалған қылмыстық құқық бұзушылық туралы арызында, хабарында қамтылған дербес деректерді қоспағанда, оның арызымен, хабарымен;

осындай арызда, хабарда қамтылған дербес деректерді қоспағанда, оларды сотқа дейінгі тергеп-тексерудің бірыңғай тізілімінде тіркеу туралы баянатпен;

қорғалушының қатысуымен жүргізілген тергеу әрекеттерінің және процестік әрекеттердің хаттамаларымен;

мыналармен:

жолын кесу шарасын қолдану туралы қаулымен және бұлтартпау шарасын қолдануға санкция беру туралы сот алдындағы өтінішхатпен;

сотқа дейінгі тергеп-тексеру материалдарын іс жүргізуге қабылдау;

тергеу, жедел-тергеу тобын құру;

қылмыстық іс бойынша сот ісін жүргізу тілін белгілеу;

оларда қамтылған дербес деректерді қоспағанда, жәбірленуші деп тану;

азаматтық талапкер деп тану;

күдікті деп тану;

күдіктінің іс-әрекетін саралау;

бұлтартпау шарасын санкциялау туралы өтінішхатты қозғау;

қорытынды беру үшін маманды тарту;

сот сараптамасын тағайындау;

мүлікке тыйым салуды қолдану;

сотқа дейінгі тергеп-тексеру мерзімдерін үзу;

сотқа дейінгі тергеп-тексеруді тоқтату;

тоқтатылған сотқа дейінгі тергеп-тексеруді қайта бастау;

қорғау тарапының шағымдарын, өтінішхаттарын қарау нәтижелері;

тінту жүргізу, алу (олар аяқталғаннан кейін);

тергеу экспериментін жүргізу;

сараптамалық зерттеу үшін үлгілер алу туралы қаулыларымен;

маман, сарапшы қорытындысымен, өзінің қорғауындағы адамға қатысты қорытынды берудің мүмкін еместігі туралы хабармен;

тергеу әрекеттерін жүргізудің аяқталғаны және қылмыстық іс материалдарымен танысу құқығын түсіндіру туралы хабарламамен танысуға, сондай-ақ олардың көшірмелерін ғылыми-техникалық құралдардың көмегімен түсіруге не сотқа дейінгі тергеп-тексеруді жүзеге асыратын адамнан алуға құқылы.

Мемлекеттік құпияларды немесе заңмен қорғалатын өзге де құпияны құрайтын мәліметтерді және айыптау куәларының тізімін қоспағанда, сотқа дейінгі тергеп-тексеру аяқталғаннан кейін қылмыстық істің барлық материалымен танысуға, одан кез келген көлемде кез келген мәліметтерді жазып алуға, ғылыми-техникалық құралдардың көмегімен көшірмелерін түсіріп алуға құқылы;»;

2-тармақтың 13) тармақшасы мынадай редакцияда жазылсын:

«13) адвокатпен келісілген ақылға қонымды мерзімде (бірақ, егер осы Кодексте өзгеше мерзім көзделмесе, екі тәуліктен кешіктірмей) қорғауындағы адамның қатысуымен процестік әрекеттің өткізілетін уақыты мен орны туралы, сондай-ақ қорғаушы тараптың шағымдарын, бұлтартпау шарасын қолдану, күзетпен ұстау мерзімін ұзарту, айғақтарды сақтауға қою туралы өтінішхаттарды қарауға байланысты барлық сот отырыстары туралы қылмыстық процесті жүргізетін орган арқылы күні бұрын хабардар етілуге құқылы.

Қылмыстық процесті жүргізетін органдар және сотқа дейінгі тергеп-тексеруді жүзеге асыратын адамдар адвокатты алдын ала хабардар етуге және қорғалатын адамның өзінің қатысуына және өзі мәлімдеген өтінішхаттарға қарамастан, өзінің қорғауындағы адамның құқықтары мен заңды мүдделерін қозғайтын барлық тергеу және өзге де процестік әрекеттерге қатысуға жіберуге міндетті.»;

9) 106-бапта:

1, 2, 5, 6 және 8-бөліктер мынадай редакцияда жазылсын:

«1. Құқықтары мен бостандықтарын прокурордың, тергеу және анықтау органдарының әрекеті (әрекетсіздігі) және шешімі тікелей қозғайтын тұлға, сол сияқты оның қорғаушысы (қорғаушылары) қылмыстық құқық бұзушылық туралы, сондай-ақ сотқа дейінгі тергеп-тексерудің басталуында, тергеп-тексеру мерзімдерін үзуде, қылмыстық істі тоқтатуда, сот-медициналық сараптама жүргізу үшін медициналық ұйымға мәжбүрлеп орналастыруда, тінтуді және (немесе) алуды жүргізуде, өзге де әрекеттерді (әрекетсіздіктерді) жасауда және шешімдерді қабылдауда заңның бұзылуы туралы арызды қабылдаудан бас тартуға шағыммен сотқа жүгінуге құқылы. Шағымды осы баптың тәртібімен қарау кезінде сот осы Кодекске сәйкес қылмыстық істі мәні бойынша шешкен кезде сот қарауының нысанасы болып табылуы мүмкін мәселелерді алдын ала шешпеуге тиіс.

2. Сот шағымды қараған кезде істегі бар дәлелдемелерге баға бермей, арыз иесі өз шағымында көрсеткен барлық мән-жайларды анықтаушының, тергеушінің, прокурордың тексергенін және ескергенін анықтауға тиіс. Бұл ретте сот кінәнің дәлелденгені немесе дәлелденбегені, жиналған дәлелдемелердің жол берілетіндігі немесе жол берілмейтіндігі туралы түйін жасамай, іс бойынша шешім қабылдау үшін материалдық-құқықтық және процестік негіздердің бар екенін не жоқ екенін, сондай-ақ тиісті лауазымды тұлғалардан, жеке немесе заңды тұлғалардан шағым жасалатын іс-әрекеттер мен шешімдерге қатысты сотқа ұсынылатын, оның ішінде сот қосымша талап еткен материалдар мен түсіндірмелердің анықтығын тексеруге тиіс.

5. Шағым бүкіл сотқа дейінгі тергеп-тексеру барысында қылмыстық процесті жүргізетін органның орналасқан жеріндегі аудандық (тергеу) сотқа берілуі мүмкін.

6. Шағым берген адам өзінің қатысуымен оны қарау туралы өтінішхатты мәлімдеген жағдайларды қоспағанда, шағымды тергеу судьясы (судья) үш тәулік ішінде сот отырысын өткізбей жеке-дара қарайды. Егер заңды және негізді шешім қабылдау үшін маңызы бар мән-жайларды зерттеу қажет болса, тергеу судьясы (судья) шағымды он тәулік ішінде жабық сот отырысында тиісті тұлғалардың және прокурордың қатысуымен қарайды, олардың келмеуі шағымды қарауға кедергі келтірмейді. Тергеу судьясының (судьяның) өкімі бойынша сот отырысы осы Кодекстің 345-бабында көзделген тәртіппен бейнебайланыс режимінде өткізілуі мүмкін. Сот отырысының барысында хаттама жүргізіледі. Қажет болған кезде тергеу судьясы (судья) қосымша материалдарды талап етіп алдырып, тиісті тұлғаларды шақыруға және олардан сұрақ алуға құқылы. Әрекеттеріне (әрекетсіздігіне) және шешімдеріне шағым жасалып отырған лауазымды тұлғалар соттың сұрау салуы бойынша үш тәулік ішінде мұндай әрекеттерді (әрекетсіздікті) жасауға және шешімдерге негіз болған материалдарды сотқа ұсынуға міндетті.

8. Тергеу судьясы (судья) шағымды қарау нәтижелері бойынша:

1) заңсыз деп танылған процестік шешімнің күшін жою туралы;

2) тиісті лауазымды адамның әрекеттерін (әрекетсіздігін) заңсыз немесе негізсіз деп және оның жол берілген бұзушылықты жою міндетін тану туралы;

3) прокурорға азаматтың немесе ұйымның құқықтары мен заңды мүдделерінің жол берілген бұзылуын жою міндетін жүктеу туралы;

4) шағымды қанағаттандырусыз қалдыру туралы тиісті қаулы шығарады.

Тергеу судьясы осы баптың 8-бөлігінің 1-3-тармақтарында көрсетілген қаулыларды шығарған жағдайда, ол осы Кодекстің
405-бабында белгіленген тәртіппен жеке қаулы шығаруға міндетті.»;

10) 152-баптың 6-тармағы мынадай редакцияда жазылсын:

«6. Күзетпен ұстау мерзімі күдіктінің күзетпен қамалған кезінен бастап оған тергеу әрекеттерін жүргізу аяқталғаны туралы хабарлағанға және қылмыстық іс материалдарымен танысу құқығы түсіндірілгенге дейін есептеледі. Адамды күдікті ретінде ұстау уақыты, соттың шешімі бойынша психиатриялық немесе өзге де медициналық ұйымда мәжбүрлі түрде болу уақыты күзетпен ұстау мерзіміне есептеледі.

Күзетпен ұстау мерзіміне сот қосымша тергеп-тексеру жүргізу үшін қайтарғаннан кейін прокурорда және қылмыстық қудалау органында қылмыстық істің болған уақыты қосылады.

Күдіктінің және оның қорғаушысының қылмыстық іс материалдарымен танысу кезеңінде күдіктіні күзетпен ұстауды тергеу судьясы осы Кодекстің 148, 151-баптарында көзделген тәртіппен санкциялайды және оның мерзімін ұзартады.

Күдіктінің және қорғаушының қылмыстық іс материалдарымен танысу кезеңінде күдіктінің күзетпен ұстауда болуы осы Кодекстің 151-бабының бірінші – төртінші бөліктерінде белгіленген мерзімге кірмейді, бірақ оны сот жаза тағайындау кезінде ескереді.»;

11) мынадай мазмұндағы 256-1-баппен толықтырылсын:

«256-1-бап. Адвокатқа қатысты тінту, қарап-тексеру және алу жүргізу ерекшеліктері

1. Егер сотқа дейінгі тергеп-тексеру басқа адамдарға қатысты немесе қылмыс белгілері бар іс-әрекетті жасау фактісі бойынша басталса, адвокатқа қатысты тінту, қарап-тексеру және алу (оның ішінде адвокаттық қызметті жүзеге асыру үшін пайдаланатын тұрғын және қызметтік үй-жайларда) тергеу судьясы санкциялаған қаулы негізінде және адвокаттық құпияны құрайтын заттар мен мәліметтерге қол сұғылмаушылықты қамтамасыз ететін, аумағында көрсетілген процестік әрекеттер жүргізілетін адвокаттар алқасы өкілінің қатысуымен адвокатқа қатысты сотқа дейінгі тергеп-тексеру басталғаннан немесе оны айыпталушы ретінде тартқаннан кейін ғана жүргізіледі.

2. Тінту (алу) немесе қарап-тексеру жүргізу туралы қаулыда табу, анықтау және (немесе) алып қою жоспарланып отырған заттардың, құжаттардың тізбесі көрсетілуге тиіс. Айналымнан алынған заттар мен құжаттарды қоспағанда, өзге объектілерді алуға жол берілмейді. Адвокаттық қызметті жүзеге асыру үшін пайдаланылатын тұрғын және қызметтік үй-жайларды тінту, қарап-тексеру және (немесе) алу барысында адвокаттың өз клиенттерінің істері бойынша барлық іс жүргізуін алып қоюға, сондай-ақ көрсетілген іс жүргізу материалдарын суретке түсіруге, киноға түсіруге, бейнежазба жүргізуге және өзге де тіркеуге тыйым салынады.

3. Егер сотқа дейінгі тергеп-тексеру басқа адамдарға қатысты немесе қылмыс белгілері бар іс-әрекет жасау фактісі бойынша басталған болса, адвокатқа қатысты сотқа дейінгі тергеп-тексеру басталғанға дейін немесе оны айыпталушы ретінде тартқанға дейін адвокаттық қызметті жүзеге асыру үшін пайдаланылатын тұрғын және қызметтік үй-жайларды қарап-тексеру, егер көрсетілген үй-жайларда қылмыс жасау белгілері табылған жағдайда ғана жүргізілуі мүмкін. Мұндай жағдайда аумағында қарап-тексеру жүргізілетін адвокаттар алқасы өкілінің қатысуынсыз оқиға орнын қарап-тексеруге оның қатысуын қамтамасыз ету мүмкін болмаған кезде ғана жол беріледі.».

5. 2014 жылғы 5 шілдедегі «Әкімшілік құқық бұзушылық туралы» Қазақстан Республикасының Кодексіне:

1) 668-бап мынадай редакцияда жазылсын:

«668-бап. Адвокаттың заңды қызметiне кедергi келтіру

1. Адвокаттың не адвокаттар алқасының, заң консультациясының, адвокаттық кеңсенiң, заң консультантының, заң консультанттары палатасының заңды қызметiн жүзеге асыруына жазбаша сұрау салу бойынша қажеттi құжаттарды, олардың кәсiптiк мiндеттерiн жүзеге асыру үшiн талап етілетін материалдарды немесе мәлiметтердi заңнамада белгiленген мерзiмдерде ұсынбаудан не ұсынудан бас тартудан не ақпаратты толық көлемде ұсынбаудан немесе көрінеу анық емес ақпарат ұсынудан не адвокаттық сұрау салуды қабылдаудан көрiнген кедергi келтіру, егер бұл әрекеттерде қылмыстық жазаланатын iс-әрекет белгiлерi болмаса, –

лауазымды адамдарға – он бес, жеке тұлғаларға (оның ішінде жекеше нотариустар мен жеке сот орындаушыларына) - он, лауазымды адамдарға - он бес, дара кәсіпкерлер мен заңды тұлғаларға жиырма айлық есептiк көрсеткiш мөлшерінде айыппұл салуға алып келеді.

2. Соттардың, прокуратураның және қылмыстық процесті жүргізетін органдардың әкімшілік ғимараттарына кіруге еркін қолжетімділік бермеуден не тапсырманы орындау кезінде техникалық құралдарды пайдалану құқығын шектеуден не адвокаттың клиентпен кездесуі мен қарым-қатынасының құпиялылығын қамтамасыз ететін жағдайларды қамтамасыз етпеуден көрінетін, адвокаттың не адвокаттар алқасының, заң консультациясының, адвокаттық кеңсенің заңды қызметін жүзеге асыруға кедергі келтіру немесе адвокаттардың заңды қызметіне кедергі келтіруге бағытталған өзге де әрекеттер, егер бұл әрекеттерде қылмыстық жазаланатын іс-әрекет белгiлерi болмаса, –

жеке тұлғаларға – жиырма, лауазымды адамдарға – отыз және заңды тұлғалар мен дара кәсіпкерлерге – қырық айлық есептік көрсеткіш мөлшерінде айыппұл салуға алып келеді.

3. Осы баптың бірінші және екінші бөліктерінде көзделген, әкімшілік жаза қолданылғаннан кейін бір жыл ішінде қайталап жасалған әрекеттер –

жеке тұлғаларға – отыз, лауазымды адамдарға қырық және заңды тұлғалар мен дара кәсіпкерлерге елу айлық есептік көрсеткіш мөлшерінде айыппұл салуға алып келеді.»;

2) 748-бапта:

2-тармақ мынадай редакцияда жазылсын:

«2. Қорғаушылар ретiнде адвокаттар мен заң консультанттары қатысады. Қорғаушылар ретінде адвокаттармен және заң консультанттарымен бірге әкiмшiлiк жауаптылыққа тартылатын адамның жұбайы (зайыбы), жақын туыстары немесе заңды өкiлдерi жiберiледi. Егер заңнамада айқындалатын тәртiппен өзара негiзде Қазақстан Республикасының тиiстi мемлекетпен жасаған халықаралық шартында көзделсе, шетелдiк адвокаттар iске қорғаушылар ретiнде қатысуға жiберiледi.»;

5-тармақ мынадай редакцияда жазылсын:

«Адвокат және/немесе заң консультанты Қазақстан Республикасының заңнамасында көзделген жағдайларды қоспағанда, әкiмшiлiк құқық бұзушылық туралы іс бойынша қорғаушы ретінде қатысудан бас тартуға құқығы жоқ.»;

3) 749-баптың 2-тармағы мынадай редакцияда жазылсын:

«2. Егер осы баптың бiрiншi бөлiгiнде көзделген мән-жайлар болған кезде қорғаушыны әкiмшiлiк жауаптылыққа тартылатын адамның өзi, оның заңды өкiлдерi, сондай-ақ оның тапсыруымен басқа да адамдар шақырмаса, судья, әкiмшiлiк құқық бұзушылық туралы iстердi қарауға уәкiлеттiк берілген орган (лауазымды адам) iс жүргiзудiң тиiстi сатысында қорғаушының қатысуын қамтамасыз етуге мiндеттi, олар бұл туралы қаулы шығарады. Қаулы облыстың, республикалық маңызы бар қаланың, астананың тиісті әкімшілік-аумақтық бірлігінің адвокаттар алқасына және/немесе заң консультанттары палатасына немесе оның құрылымдық бөлімшелеріне орындау үшін жіберіледі және оны алған кезден бастап жиырма төрт сағаттан аспайтын мерзімде орындалуға жатады.»;

4) 750-баптың 3, 4, 5, 6 және 7-тармақтары мынадай редакцияда жазылсын:

«3. Таңдап алынған немесе тағайындалған қорғаушының жиырма төрт сағат iшiнде қатысуы мүмкiн болмаған жағдайларда, әкiмшiлiк құқық бұзушылық туралы iстердi қарауға уәкiлеттiк берілген судья, орган (лауазымды адам) өзiне қатысты әкiмшiлiк құқық бұзушылық туралы іс бойынша iс жүргiзiлiп жатқан адамға басқа қорғаушы шақыруды ұсынуға немесе адвокаттар алқасы және/немесе заң консультанттары палатасы арқылы қорғаушы тағайындауға шаралар қолдануға құқылы. Әкiмшiлiк құқық бұзушылық туралы iстердi қарауға уәкiлеттiк берілген судья, орган (лауазымды адам) өзiне қатысты әкiмшiлiк құқық бұзушылық туралы іс бойынша iс жүргiзiлiп жатқан тұлғаға қорғаушы ретiнде белгiлi бiр адамды шақыруға ұсыным жасауға құқығы жоқ.

4. Әкiмшiлiк ұстап алу жағдайында, егер өзiне қатысты әкiмшiлiк құқық бұзушылық туралы іс бойынша iс жүргiзiлiп жатқан тұлға таңдап алған қорғаушының үш сағат iшiнде келуi мүмкiн болмаса, әкiмшiлiк құқық бұзушылық туралы iстердi қарауға уәкiлеттiк берілген судья, орган (лауазымды адам) өзiне қатысты әкiмшiлiк құқық бұзушылық туралы іс бойынша iс жүргiзiлiп жатқан тұлғаға басқа қорғаушы шақыруды ұсынады, ал бас тартылған жағдайда адвокаттар алқасы және/немесе заң консультанттары палатасы арқылы қорғаушыны тағайындауға шаралар қолданады.

5. Адвокат пен заң консультантының еңбегiне ақы төлеу Қазақстан Республикасының заңнамасына сәйкес жүргізіледі. Әкiмшiлiк құқық бұзушылық туралы iстердi қарауға уәкiлеттiк берілген орган судья (лауазымды адам) оған негiздер болған кезде өзiне қатысты әкiмшiлiк құқық бұзушылық туралы іс бойынша iс жүргiзiлiп жатқан тұлғаны заң көмегiне ақы төлеуден босатуға міндетті. Бұл жағдайда еңбекке ақы төлеу бюджет қаражаты есебiнен жүргізіледі.

6. Осы Кодекстiң 749-бабының екiншi бөлiгiнде көзделген, адвокат және/немесе заң консультанты іс бойынша іс жүргізуге тағайындау арқылы қатысқан жағдайда да адвокаттың және/немесе заң консультантының еңбегiне ақы төлеу бойынша шығыстар бюджет қаражаты есебiнен жүргізіледі.

7. Адвокат және/немесе заң консультанты «Адвокаттық қызмет және заң көмегі туралы» Қазақстан Республикасының Заңында көзделген адвокат немесе заң консультанты куәлігін және қорғау (өкілдік ету) туралы жазбаша хабарламаны көрсеткен кезде әкiмшiлiк құқық бұзушылық туралы iске қорғаушы ретінде кіріседі. Адвокаттың және/немесе заң консультантының нақты істі жүргізуге өкілеттіктерін растайтын өзге құжаттарды талап етуге тыйым салынады. Осы Кодекстiң 748-бабының екiншi бөлiгiнде көрсетілген басқа адамдар өздерінің iске қорғаушы ретiнде қатысу құқығын растайтын құжаттарды (неке туралы куәлiкті, сондай-ақ осы Кодекстiң 746-бабының үшiншi бөлiгiнде және 747-бабының үшiншi бөлiгiнде көрсетілген құжаттарды) ұсынады.».

6. 2015 жылғы 31 қазандағы Қазақстан Республикасының Азаматтық процестік кодексіне:

112-бапта:

1-тармақтың 2) тармақшасы мынадай редакцияда жазылсын:

«2) денсаулығының зақымдануынан келтірілген кез келген зиянды өтеу туралы даулар бойынша талап қоюшылардың;»;

1-тармақта мынадай мазмұндағы 8), 9), 10) және 11) тармақшалармен толықтырылсын:

«8) алимент өндіріп алу туралы даулар бойынша талап қоюшылардың;

9) осы Кодекстің 27-бабының бірінші бөлігінде көзделген кәмелетке толмағандардың құқықтары мен мүдделерін қозғайтын даулар бойынша талап қоюшылардың;

10) «Арнаулы әлеуметтік қызметтер туралы Қазақстан Республикасының Заңына сәйкес өмірлік қиын жағдайда жүрген талап қоюшылардың;

11) техногендік және табиғи сипаттағы төтенше жағдайлар салдарынан келтірілген залалды өтеу туралы талап қою бойынша талап қоюшылардың;».

7. 2017 жылғы 25 желтоқсандағы «Салық және бюджетке төленетін басқа да міндетті төлемдер туралы» Қазақстан Республикасының Кодексіне (Салық кодексі):

30-баптың 3-тармағы мынадай мазмұндағы 4) тармақшамен толықтырылсын:

«4) адвокаттың не заң консультантының оларға заң көмегін көрсетуге байланысты жазбаша сұрау салуы бойынша;».

8. 2020 жылғы 7 шілдедегі «Халық денсаулығы және денсаулық сақтау жүйесі туралы» Қазақстан Республикасының Кодексіне:

273-бапта:

4-тармақтың 3) тармақшасы мынадай редакцияда жазылсын:

«3) тергеп-тексеру немесе сот талқылауын жүргізуге байланысты анықтау және алдын ала тергеу органдарының, прокурордың және (немесе) соттың сұрау салуы бойынша;»;

4-тармақ мынадай мазмұндағы 3-1) тармақшамен толықтырылсын:

 «3-1) адвокаттың «Адвокаттық қызмет және заң көмегі туралы» Заңға сәйкес оларға заң көмегін көрсетуге байланысты жазбаша сұрау салуы бойынша;».

9. «Қазақстан Республикасындағы банктер және банк қызметі туралы» 1995 жылғы 31 тамыздағы Қазақстан Республикасының Заңына:

50-баптың 6-тармағы мынадай мазмұндағы д-4) тармақшамен толықтырылсын:

«д-4) адвокаттың не заң консультантының оларға заң көмегін көрсетуге байланысты жазбаша сұрау салуы бойынша.».

10. «Мемлекеттік құпиялар туралы» 1999 жылғы 15 наурыздағы Қазақстан Республикасының Заңына:

мынадай мазмұндағы 29-1-баппен толықтырылсын:

«29-1-бап. Мемлекеттік құпияларға рұқсат берудің ерекше тәртібі.

Мемлекеттік құпияларды құрайтын мәліметтерге байланысты істер бойынша қылмыстық сот ісін жүргізуге қорғаушы ретінде қатысатын адвокаттар осы Заңның 29-бабында көзделген тексеру іс-шараларын жүргізбестен мемлекеттік құпияларды құрайтын мәліметтерге жіберіледі.

Адвокаттарға өз өкілеттіктерін орындауына байланысты өздеріне белгілі болған мемлекеттік құпияларды жария етпеу туралы және ол жарияланған жағдайда оларды жауапқа тарту туралы ескертіледі, ол туралы олардан тиісті қолхат алынады.

Мұндай жағдайларда мемлекеттік құпиялардың сақталуына осы Заңда көзделген аталған адамдардың жауапкершілігін белгілеу арқылы кепілдік беріледі.».

11. «Бағалы қағаздар рыногы туралы» 2003 жылғы 2 шілдедегі Қазақстан Республикасының Заңына:

43-баптың 1-бөлігі мынадай редакцияда жазылсын:

«1. Осы бапта белгiленген жағдайларды қоспағанда, бағалы қағаздар рыногындағы коммерциялық құпияны құрайтын мәлiметтер жария етiлмеуге тиiс.

Қазақстан Республикасының Ұлттық Банкімен уәкілетті орган «Астана» халықаралық қаржы орталығының Қаржылық қызметтер көрсетуді реттеу жөніндегі комитеті арасындағы ақпарат, оның ішінде бағалы қағаздар нарығында коммерциялық құпияны құрайтын мәліметтер алмасуды жүзеге асыру бағалы қағаздар нарығындағы коммерциялық құпияны жария ету болып табылмайды.

 Қылмыстық қудалау органына қылмыстық құқық бұзушылық туралы хабар жіберу кезінде мемлекеттік органның лауазымды адамының немесе ұйымда басқарушылық функцияларды атқаратын адамның, сондай-ақ адвокаттың өзіне заң көмегін көрсетуге байланысты жазбаша сұрау салуы бойынша растаушы құжаттар мен материалдар ретінде бағалы қағаздар нарығындағы коммерциялық құпияны құрайтын құжаттар мен мәліметтерді ұсынуы бағалы қағаздар нарығындағы коммерциялық құпияны жария ету болып табылмайды.».

12. «Байланыс туралы» 2004 жылғы 5 шілдедегі Қазақстан Республикасының Заңына:

36-баптың 4-тармағы мынадай редакцияда жазылсын:

«4. Байланыс операторынан қызметтік ақпарат алуға абоненттің келісімімен және осы Заңда және «Жедел-іздестіру қызметі туралы», «Қарсы барлау қызметі туралы», «Дербес деректер және оларды қорғау туралы» Қазақстан Республикасының заңдарында көзделген жағдайларда, сондай-ақ «Адвокаттық қызмет және заң көмегі туралы» Заңға сәйкес адвокаттың заң көмегін көрсетуге байланысты жазбаша сұрау салуы бойынша ғана жол беріледі.».

13. «Жылжымайтын мүлікке құқықтарды мемлекеттік тіркеу туралы» 2007 жылғы 26 шілдедегі Қазақстан Республикасының Заңына

17-баптың 2-тармағы мынадай редакцияда жазылсын:

«2. Құқықтық кадастрдың тіркеу ісіндегі құжаттардың көшірмелері сот, құқық қорғау органдарының және басқа да мемлекеттік органдардың Қазақстан Республикасының заңнамасында белгіленген олардың құзыреттеріне сәйкес, адвокаттардың, оңалту және банкроттық рәсімдерін жүргізу шеңберінде уақытша, банкроттықты және оңалтуды басқарушылардың, мәжбүрлеп таратылатын заңды тұлғаның тарату комиссиясының (таратушының), сондай-ақ жеке сот орындаушысының немесе аумақтық бөлімнің мөрімен расталған атқарушылық құжаттың көшірмесі қоса берілген, сот орындаушыларының өздерінің іс жүргізуіндегі атқарушылық іс жүргізу істері бойынша Қазақстан Республикасының заңнамасында белгіленген құзыреті шегінде уәжді сауалдары бойынша ұсынылады. Өзге тұлғаларға көрсетілген ақпарат құқық иесінің жазбаша келісімімен беріледі.».

14. «Атқарушылық іс жүргізу және сот орындаушыларының мәртебесі туралы» 2010 жылғы 2 сәуірдегі Қазақстан Республикасының Заңына:

148-баптың 1-тармағының 7) тармақшасы мынадай редакцияда жазылсын:

«7) заңмен көзделген жағдайларда, оның ішінде адвокаттың не заң консультантының өздеріне заң көмегін көрсету байланысты атқарушылық әрекеттер туралы мәліметтерді, құжаттардың өзге де көшірмелерін, ал қажет болған жағдайларда – жеке түсініктемелер, оның ішінде Жеке сот орындаушыларының кәсіптік ар-намыс кодексінің талаптарын сақтамау мәселелері бойынша жеке түсініктемелер беруге;».

15. «Қазақстан Республикасының Мемлекеттік шекарасы туралы»
2013 жылғы 16 қаңтардағы Қазақстан Республикасының Заңына:

66-бап 23) тармақшасындағы «жүзеге асыруға міндетті.» деген сөздер «жүзеге асыруға;» деген сөздермен ауыстырылып, мынадай мазмұндағы
23-1) тармақшамен толықтырылсын:

«23-1) адвокаттың өзіне заң көмегін көрсету байланысты жазбаша сұрау салуы бойынша Мемлекеттік шекараны кесіп өту туралы мәліметтер беруге міндетті.».

16. «Дербес деректер және оларды қорғау туралы» 2013 жылғы
21 мамырдағы Қазақстан Республикасының Заңына:

9-бап мынадай мазмұндағы 9-4) тармақшамен толықтырылсын:

«9-4) адвокаттың не заң консультантының өздеріне заң көмегін көрсетуге байланысты жазбаша сұрау салуы бойынша берілген;».

17. «Қазақстан Республикасында зейнетақымен қамсыздандыру туралы» 2013 жылғы 21 маусымдағы Қазақстан Республикасының Заңына:

57-баптың 4-тармағы 11) тармақшасындағы «ұйымдарға берілуі мүмкін.» деген сөздер «ұйымдарға;» деген сөзбен ауыстырылып,
13) тармақша мынадай редакцияда жазылсын:

«13) адвокаттың не заң консультантының оларға заң көмегін көрсетуге байланысты жазбаша сұрау салуы бойынша берілуі мүмкін.».

18. «Ақпаратқа қол жеткізу туралы» 2015 жылғы 16 қарашадағы Қазақстан Республикасының Заңына:

11-бап мынадай мазмұндағы жаңа 19-тармақпен толықтырылсын:

«19. Қолжетімділігі шектеулі ақпарат мемлекеттік құпияларға жатқызылған жағдайларды қоспағанда, мұндай ақпарат адвокаттың өзіне заң көмегін көрсету байланысты жазбаша сұрау салуы бойынша беріледі.».

19. «Адвокаттық қызмет және заң көмегі туралы» 2018 жылғы
5 шілдедегі Қазақстан Республикасының Заңына:

1) 33-бапта:

3-тармақта:

бірінші абзац мынадай редакцияда жазылсын

«3. Адвокат заң көмегін көрсете отырып:»;

2) тармақша мынадай редакцияда жазылсын:

«2) барлық мемлекеттiк органдардан, жергілікті өзін-өзі басқару органдары мен заңды тұлғалардан, сондай-ақ жеке тұлғалардан (оның ішінде дара кәсіпкерлерден, жекеше нотариустардан, жеке сот орындаушыларынан) адвокаттық қызметтi жүзеге асыруға қажеттi мәліметтер мен құжаттарды сұратуға және алуға;»;

мынадай мазмұндағы 11-1), 11-2), 11-3) және 11-4) тармақшалармен толықтырылсын:

«11-1) заңда құжаттар көшірмелерінің дұрыстығын куәландырудың басқа міндетті тәсілі белгіленген жағдайларды қоспағанда, өзі қатысатын істер бойынша құжаттардың көшірмелерін өз қолтаңбасымен (электрондық-цифрлық қолтаңбамен) және мөрмен (ол болған кезде) куәландыруға;

11-2) өз клиентінің келісімімен іс бойынша клиенттің ұстанымын бұқаралық ақпарат құралдарында жариялауға, сондай-ақ клиентке және (немесе) істің мән-жайларына қатысты, оның ішінде қылмыстық қудалау органдарының немесе соттардың жарияланымдарына жауап ретінде кез келген анық емес ақпаратты теріске шығаруға құқылы. Көрсетілген әрекеттер іс бойынша адвокатқа белгілі мән-жайлар туралы мәліметтерді жария ету болып есептелмейді;

11-3) соттарда және әкімшілік органдарда сот істерін және әкімшілік рәсімдерді қарау практикасын сұратуға, сондай-ақ заңды күшіне енген қабылданған сот актілерімен және әкімшілік актілермен танысуға;

11-4) адвокаттарға пенитенциарлық жүйе мекемелерінде және сотқа дейінгі тергеп-тексеру органдарының үй-жайларында өзі қорғайтын адамдармен кездескен кезде толыққанды заң көмегін көрсету үшін электрондық құрылғыларды (ұялы телефондарды, фотоаппаратты және диктафонды) пайдалануға;»;

мынадай мазмұндағы 6-1-тармақпен толықтырылсын:

«6-1. Адвокат адвокаттар алқасы органдарының шешімдеріне Республикалық адвокаттар алқасының төралқасына шағымдануға құқылы.»;

7-тармақта:

бірінші абзац мынадай редакцияда жазылсын:

«7. Адвокат құқылы:»;

7) тармақша алып тасталсын;

2) 35-бапта:

8-тармақтың екінші абзацы алып тасталсын;

мынадай мазмұндағы 10-тармақпен толықтырылсын:

«10. Тергеушінің немесе прокурордың іс бойынша адвокаттың әрекеттерін бағалауға қатысты ұсыныстар енгізуіне тыйым салынады.»;

3) 36-баптың 1, 2, 3, 4 және 5-тармақтары мынадай редакцияда жазылсын:

«1. Адвокат шартқа сәйкес заң көмегі көрсетілетін үшінші тұлғаларға осындай көмек көрсету нәтижесінде зиян келтіру салдарынан туындайтын міндеттемелер бойынша кәсіптік жауапкершілікті сақтандыру шартын жасасуға құқылы.

2. Сақтанушының (сақтандырылған тұлғаның) шартқа сәйкес заң көмегі көрсетілетін клиенттерге адвокаттық қызметті жүзеге асыруға байланысты келтірілген зиянды Қазақстан Республикасының заңнамасында белгіленген тәртіппен өтеу міндетіне байланысты мүліктік мүдделері адвокаттың кәсіптік жауапкершілігін сақтандыру объектісі болып табылады.

3. Шартқа сәйкес заң көмегі көрсетілетін клиенттердің мүліктік мүдделеріне келтірілген зиянды өтеу бойынша сақтанушының (сақтандырылушының) азаматтық-құқықтық жауапкершілігінің басталу фактісі адвокаттың кәсіптік жауапкершілігін сақтандыру шарты бойынша сақтандыру жағдайы болып табылады.

4. Егер шартқа сәйкес заң көмегі көрсетілетін клиенттерге зиян келтіру фактісі заңды күшіне енген сот шешімінің негізінде белгіленсе, сақтандыру жағдайы басталған болып есептеледі.

5. Адвокаттың кәсіптік жауапкершілігін сақтандырудың сақтандыру сомасының мөлшері, тәртібі мен өзге де шарттары сақтанушының (сақтандырылған тұлғаның) келісімімен және сақтандыру ұйымымен адвокаттың кәсіптік жауапкершілігін ерікті сақтандырудың үлгілік шарты негізінде айқындалады.»;

4) 43-баптың 3-тармағының 1) тармақшасы алып тасталсын;

5) 75-баптың 1-тармағы мынадай редакцияда жазылсын:

«1. Жоғары заң білімі бар, заң мамандығы бойынша кемінде алты ай жұмыс өтілі бар, заң консультанттары палатасында аттестаттаудан өткен, оның мүшесі болып табылатын және заң көмегін көрсететін жеке тұлға заң консультанты болып табылады.»;

6) 76-бапта:

3-тармағында:

1) тармақша мынадай редакцияда жазылсын:

«1) заң көмегін сұрап өтініш жасаған тұлғалардың құқықтары мен мүдделерін құзыретіне тиісті мәселелерді шешу кіретін соттарда, мемлекеттік, өзге де органдар мен ұйымдарда қорғауға және білдіруге;»;

10) тармақша мынадай редакцияда жазылсын:

«10) Қазақстан Республикасының заңнамасына қайшы келмейтін өзге де әрекеттер жасауға құқылы.

Қазақстан Республикасының заңдарында көзделген жағдайларды қоспағанда, мемлекеттік орган немесе лауазымды адам заң консультантының заң көмегіне жүгінген адамның мүдделерін білдіру құқығын танудан бас тарта алмайды.

Заң консультанты Қазақстан Республикасының заңнамасында белгіленген тәртіппен соттардың, прокуратураның, қылмыстық процесті жүргізетін органдардың әкімшілік ғимараттарына заң консультантының куәлігін оларға көрсеткеннен кейін еркін кіру құқығын пайдаланады.

Заң консультантының ұстап алынған, күзетпен ұсталып отырған және жазасын өтеп жүрген адамдарды ұстау орындарына кіруі белгіленген өткізу режиміне сәйкес жүзеге асырылады.»;

мынадай мазмұндағы 11) тармақшамен толықтырылсын:

«11) іске қатысуға рұқсат берілген кезден бастап өзі қорғайтын адаммен санын, ұзақтығын шектемей және осындай кездесулердің құпиялылығын қамтамасыз ететін жағдайларда жеке кездесулердің болуына құқылы.»;

4-тармақта:

бірінші абзац мыныдай редакциясында жазылсын:

«4. Заң консультанты құқылы:»;

4) тармақша мынадай редакцияда жазылсын:

«4) заң көмегін көрсету үшін заң консультанттары палаталарының бірінің мүшесі болуға міндетті;»;

8) тармақша алып тасталсын;

7) 77-баптың 1, 2, 3, 4 және 5-тармақтары мынадай редакцияда жазылсын:

«1. Заң консультанты шартқа сәйкес заң көмегі көрсетілетін клиенттерге зиян келтіру салдарынан туындайтын міндеттемелер бойынша кәсіптік жауапкершілікті сақтандыру шартын жасасуға құқылы.

Заң консультанты кәсіптік жауапкершілікті сақтандыру шарты болмаған кезде заң көмегін көрсетуге кірісуге құқылы емес.

Егер заң консультанты заңды тұлғамен еңбек қатынастарында тұрған болса, онда оның кәсіптік жауапкершілігін сақтандыру шартын жасасуды осы заң консультанты жүзеге асыруы мүмкін.

2. Сақтанушының (сақтандырылған тұлғаның) шартқа сәйкес заң көмегі көрсетілетін клиенттерге қызметті жүзеге асыру нәтижесінде келтірілген зиянды Қазақстан Республикасының заңнамасында белгіленген тәртіппен өтеу міндетіне байланысты мүліктік мүдделері заң консультантының кәсіптік жауапкершілігін сақтандыру объектісі болып табылады.

3. Шартқа сәйкес заң көмегі көрсетілетін клиенттердің мүліктік мүдделеріне сақтандырылған тұлғаның заң көмегін көрсету кезінде жол берген кәсіптік қателіктері салдарынан келтірілген зиянды өтеу бойынша сақтанушының азаматтық-құқықтық жауапкершілігінің басталу фактісі заң консультантының кәсіптік жауапкершілігін сақтандыру шарты бойынша сақтандыру жағдайы болып табылады.

Осы баптың мақсаттары үшін кәсіптік қателіктер деп мыналар:

1) оларды қалпына келтіру мүмкін болмаған кезде процестік мерзімдерді өткізіп алу;

2) алып тасталсын;

3) алып тасталсын;

4) сақтанушы (сақтандырылған тұлға) заң көмегін көрсету үшін клиенттен алған құжаттардың жоғалуы немесе бүлінуі;

5) сақтандырылған тұлғаның заң көмегін көрсету процесінде өзіне мәлім болған мәліметтерді құқыққа сыйымсыз жария етуі түсініледі.

Заң консультантының кәсіптік жауапкершілігін сақтандыру шартында сақтандырылған тұлғаның осындай көмек көрсетуі нәтижесінде шартқа сәйкес заң көмегі көрсетілетін клиенттердің мүліктік мүдделеріне зиян келтіруге алып келген өзге де әрекеттер (әрекетсіздік) айқындалуы мүмкін.

4. Егер шартқа сәйкес заң көмегі көрсетілетін клиенттерге зиян келтіру фактісі заңды күшіне енген сот шешімінің негізінде белгіленсе, сақтандыру жағдайы басталған болып есептеледі.

5. Заң консультантының кәсіптік жауапкершілігін сақтандырудың сақтандыру сомасының мөлшері, тәртібі мен өзге де шарттары сақтанушының (сақтандырылған тұлғаның) келісімінде айқындалады және сақтандыру ұйымы заң консультантының кәсіптік жауапкершілігін ерікті сақтандырудың үлгілік шарты негізінде айқындайды.»;

8) мынадай мазмұндағы 77-3-баппен толықтырылсын:

«77-3-бап. Заң консультантының тағылымдамадан өтушілері

1. Заң консультантының тағылымдамадан өтушілері болуы мүмкін.

2. Заң қызметінің кәсіптік білімі мен практикалық дағдыларын игеру мақсатында заң консультантымен тағылымдамадан өту туралы шарт жасасқан, жоғары заңгерлік білімі бар Қазақстан Республикасының азаматы немесе шетелдік заң консультантының тағылымдамадан өтушісі болып табылады.

3. Тағылымдамадан өтуге ниет білдірген адам тізбесін Заң консультанттары палатасы белгілейтін құжаттарды қоса бере отырып, тағылымдамадан өтуге жіберу туралы өтінішпен заң консультантына жүгінеді.

4. Өтінішті қарау нәтижелері бойынша заң консультанты мынадай:

1) тағылымдамадан өтуге жіберу туралы;

2) тағылымдамадан өтуге жіберуден бас тарту туралы шешімдердің бірін қабылдайды.

Тағылымдамадан өтуге жіберу туралы өтініш бойынша шешім бес жұмыс күні ішінде қабылданады.

5. Тағылымдама заңгер мамандығы бойынша кемінде үш жыл жұмыс өтілі бар заң консультантының басшылығымен жүзеге асырылады. Тағылымдаманың ұзақтығы алты айды құрайды.

Тағылымдама кезеңі заңгер мамандығы бойынша жұмыс өтіліне есепке жазылады.

Тағылымдама кезеңінде тағылымдамадан өтуші еңбек шарты бойынша заң консультантының көмекшісі ретінде жұмысқа қабылдануы мүмкін.

6. Тағылымдама нәтижелері бойынша тағылымдамадан өтушінің басшысы қорытынды жасайды және бекіту үшін Заң консультанттары палатасының атқарушы органына береді.

Тағылымдама материалдарын қарау қорытындылары бойынша Заң консультанттары палатасының атқарушы органы тағылымдамадан өту туралы қорытындыны бекіту не тағылымдамадан өту туралы қорытындыны бекітуден бас тарту туралы шешім қабылдайды.

Тағылымдамадан табысты өткені туралы қорытынды Заң консультанттары палатасының атқарушы органы бекіткен күннен бастап үш ай бойы жарамды болады.

Тағылымдамадан өту туралы қорытындыны бекітуден бас тарту туралы шешім уәжді болуға тиіс және оған сотқа шағым жасалуы мүмкін.

Тағылымдамадан өтпеген адам жалпы негізде тағылымдамаға қайта жіберіледі.

7. Мыналар:

1) Қазақстан Республикасы Қылмыстық-процестік кодексінің 35-бабы бірінші бөлігінің 3), 4), 9), 10) және 12) тармақтары немесе 36-бабы негізінде осындай оқиғалар басталғаннан кейін үш жыл ішінде қылмыстық жауаптылықтан босатылған;

2) теріс себептер бойынша мемлекеттік, әскери қызметтен, прокуратура органдарынан, өзге де құқық қорғау органдарынан, арнаулы мемлекеттік органдардан шығарылған, сондай-ақ судья лауазымынан босатылған адам, шығарылған (босатылған) күнінен бастап бір жыл бойы;

3) осындай оқиғалар басталғаннан кейін үш жыл ішінде әкімшілік сыбайлас жемқорлық құқық бұзушылық жасаған;

4) Заң консультанттары палатасының тізілімінен теріс себептер бойынша алып тасталған адам, егер алып тастау күнінен бастап алты айдан аз уақыт өтсе;

5) «Қазақстан Республикасының сот жүйесі және судьяларының мәртебесі туралы» Қазақстан Республикасы Конституциялық заңының 34-бабы
1-тармағының 1), 2), 3), 9), 10) және 12) тармақшаларында көзделген негіздер бойынша судьяның өкілеттігін тоқтатқан адам тағылымдамадан өтуге жіберілмейді.

9. Заң консультантының тағылымдамадан өтушісі заң көмегін өзі дербес көрсетуге құқылы емес.

10. Заң консультанттары палатасының ішкі құжаттарында тағылымдама барысында орындалатын жұмыс үшін тағылымдамадан өтушілерді материалдық тұрғыдан көтермелеу шаралары көзделуі мүмкін.

11. Тағылымдама табысты аяқталған жағдайда тағылымдамадан өтуші өзінің басшысы мүшесі болып табылатын Заң консультанттары палатасына кіруге міндетті.»;

9) 83-баптың 1, 2, 3 және 4-тармақтары мынадай редакцияда жазылсын:

«1. Осы Заңның 75-бабында белгіленген талаптарға сәйкес келетін, сондай-ақ аттестаттаудан өткен жеке тұлға Заң консультанттары палатасының мүшесі бола алады.

Заң консультанттары палатасы палата мүшелеріне қойылатын қосымша талаптар көздеуі мүмкін.

Аттестаттау Қазақстан Республикасының заңнамасын білуін кешенді тестілеу және әңгімелесу түрінде өткізіледі.

Заң консультанттары палатасына кіру үшін аттестаттау жүргізу тәртібі мен шарттарын Заң консультанттары палатасы уәкілетті органмен келісу бойынша айқындайды.

Осы Заңның талаптарына сәйкес келетін және Заң консультанттары палатасы белгілеген кешенді тестілеудің шекті балын жинаған үміткер аттестаттаудан өткен болып есептеледі.

Сот тәртібімен әрекетке қабілетсіз не әрекет қабілеті шектеулі деп танылған не заңда белгіленген тәртіппен жойылмаған немесе алынбаған сотталғандығы бар адам заң консультанты бола алмайды.

Мыналар аттестаттаудан өтуден босатылады:

1) Қазақстан Республикасының Жоғары Сот Кеңесі жанындағы Біліктілік комиссиясында біліктілік емтиханын тапсырған, сотта тағылымдамадан ойдағыдай өткен және облыстық немесе оған теңестірілген соттың жалпы отырысының оң пікірін алған адамдар;

2) «Қазақстан Республикасы сот жүйесі және судьяларының мәртебесі туралы» Қазақстан Республикасы Конституциялық заңының 1-тармағының 34-бабы 1), 2), 3), 9), 10) және 12) тармақшаларында көзделген негіздер бойынша судья өкілеттіктерін тоқтатқан адамдар;

3) ғылыми-педагогикалық бағыт бойынша құқық магистрі және (немесе) заңгер мамандығы бойынша ғылыми дәрежесі, сондай-ақ «Құқық» бағыты бойынша философия докторы (PhD) дәрежесі бар адамдар;

4) адвокаттық қызметпен айналысуға лицензиясы бар адамдар.

5) алып тасталсын;

2. Үміткер Заң консультанттары палатасына кіру үшін:

1) жоғары заң білімі туралы құжатты;

2) жойылмаған немесе алынбаған сотталғандығының жоқтығы туралы анықтаманы;

3) заң мамандығы бойынша кемінде алты ай жұмыс өтілі бар екенін растайтын құжаттарды;

4) жыл сайынғы мүшелік жарнаның төленгені туралы түбіртекті ұсынады.

 Заң консультанты бір мезгілде осы Заңның талаптарына сай келетін заң консультанттарының бір палатасына ғана мүше бола алады

3. Өзіне қатысты осы бапта белгіленген талаптарға оның сәйкестігі туралы шешім қабылданған адам Заң консультанттары палатасына мүшелікке қабылданған болып есептеледі және осындай адам туралы мәліметтер Заң консультанттары палатасының оны қабылдау туралы хаттамасы қабылданған күннен бастап үш жұмыс күні ішінде Заң консультанттары палатасы мүшелерінің тізіліміне енгізіледі.

Осындай адамға ол туралы мәліметтер Заң консультанттары палатасы мүшелерінің тізіліміне енгізілген күннен бастап бес жұмыс күні ішінде Заң консультанттары палатасына толық мүшелігін растайтын құжат беріледі.

4. Адамды Заң консультанттары палатасының мүшелігіне қабылдаудан бас тарту үшін мыналар:

1) адамның осы баптың талаптарына сәйкес келмеуі;

2) адамды Қазақстан Республикасының адвокаттық қызмет және заң көмегі туралы заңнамасының, заң көмегін көрсету қағидалары мен стандарттарының, Кәсіптік әдеп кодексінің талаптарын бұзғаны үшін Заң консультанттары палатасы мүшелерінің тізілімінен шығару, егер шығарылған күннен бастап бір жылдан аз уақыт өтсе, негіз болып табылады.

Заң консультанттары палатасының Заң консультанттары палатасына мүшелікке қабылдаудан бас тарту туралы шешіміне сотқа шағым жасалуы мүмкін.».

2-бап. Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі

**Қазақстан Республикасының**

 **Президенті**